**Sajtóközlemény**

Igényelhetőek a munkaerőpiaci támogatások

a GINOP\_PLUSZ-3.1.1-23 keretében

2024.07.16.

A Széchenyi Terv Plusz program keretében megvalósuló GINOP\_PLUSZ-3.1.1-23-2023-00001 „Pillér” projekt célja a munkaerő-kínálat bővítése és fejlesztése, az álláskeresők és inaktívak foglalkoztathatóságának javítása, valamint a program célcsoportjába tartozók nyílt munkaerőpiacon való tartós integrációja. Ezt a célt a projekt személyre szabott segítségnyújtással kívánja elérni.

A munkaerő-kínálat bővítése és fejlesztése elnevezésű projekt konzorciumvezetője a Nemzetgazdasági Minisztérium. A program lebonyolítása országos szinten mintegy 78,410 milliárd forint európai uniós támogatás segítségével valósul meg, mely vissza nem térítendő támogatásként áll rendelkezésre. A sikeres megvalósításban a Fejér Vármegyei Kormányhivatal, mint konzorciumi partner vesz részt 2,522 milliárd forintos európai uniós támogatási összeggel.

A projekt megvalósulásának időtartama 2023. december 1 – 2027. augusztus 31, helyszíne a vármegye területe. A támogatás iránti kérelmeket a vármegye 8 foglalkoztatási osztályán lehet benyújtani.

A célcsoport számára nyújtható programelemek:

* Foglalkoztatást elősegítő szolgáltatások nyújtása
* A foglalkoztatást elősegítő szolgáltatás igénybevétele során felmerült utazási támogatás
* A foglalkoztatást elősegítő szolgáltatás alatti álláskeresést ösztönző juttatás
* Bértámogatás
* Lakhatási támogatás álláskereső részére
* Utazási támogatás álláskereső részére
* Foglalkoztatást elősegítő képzésben való részvétel támogatása (álláskeresést ösztönző juttatás formájában)

A fejlesztés eredményeként Fejér vármegyében 1 181 fő hátrányos és nem hátrányos helyzetű álláskereső elhelyezkedésének támogatására nyílik lehetőség.

„A projektről bővebb információt a <https://nfsz.munka.hu/cikk/4176/A_munkaerokinalat_bovitese_es_fejlesztese_GINOP_PLUSZ31123> oldalon olvashatnak.”

**További információ kérhető:**

Szücs Norbert Kabinetvezető

telefon: 06 70 330 0614

e-mail: [szucs.norbert@fejer.gov.hu](mailto:szucs.norbert@fejer.gov.hu)